Հրաչյա Պետիկյան

Հրաչյա Վահանի Պետիկյան (ծն. 23 փետրվարի, 1960, Երևան, Հայկական ԽՍՀ), խորհրդային և հայ հրաձիգ, ԽՍՀՄ և Եվրոպայի բազմակի չեմպիոն, աշխարհի քառակի և օլիմպիական չեմպիոն (1992), ԽՍՀՄ սպորտի վաստակավոր վարպետ։

Կենսագրություն 
Հրաչյա Պետիկյանը սկսել է զբաղվել Երևանի քաղաքային մարզա-հրաձգային ակումբում՝ Հայաստանի վաստակավոր մարզիչ Ռոբերտ Հակոբյանի ղեկավարությամբ։ Երկար տարիներ եղել է ԽՍՀՄ հավաքականի անդամ, անհատական և թիմային մրցումներում դարձել է Եվրոպայի և աշխարհի չեմպիոն։

1992 թվականին Բարսելոնայի Օլիմպիական խաղերում Հայաստանը ներկայացրել է Միասնական թիմի կազմում։ Օլիմպիական խաղերի բացման արարողության ժամանակ նրան է վստահվել Հայաստանի դրոշը դուրս բերելու պատիվը։ Առավել հաջող է հանդես եկել 50 մետր տարածության վրա 3 դիրքերից հրացանով կրակելու մրցումներում, որոնք հաղթել է՝ սահմանելով օլիմպիական ռեկորդ։

Հետագայում եղել է Հայաստանի հավաքականի անդամ, մասնակցել է Ատլանտայի Օլիմպիական խաղերին։ 1977 թվականին ղեկավարել է Հայաստանի հրաձգության ֆեդերացիան, ինչպես նաև այդ մարզաձևի մանկա-պատանեկան մարզադպրոցը։ 2007 թվականին Հրաչյա Պետիկյանը մասնակցել է Համահայկական 4-րդ խաղերի կրակը վառելու արարողությանը։

Ծանոթագրություններ

Արտաքին հղումներ 
 Պրոֆիլը Sports-reference.com կայքում 
 Պրոֆիլը Sportinfo.am կայքում 

Հայ հրաձիգներ
ԽՍՀՄ չեմպիոններ
Հայ օլիմպիական չեմպիոններ
Աշխարհի չեմպիոններ
Փետրվարի 23 ծնունդներ
1960 ծնունդներ
Երևան քաղաքում ծնվածներ
Հայ մարզիկներ
ԽՍՀՄ սպորտի վաստակավոր վարպետներ
Խորհրդահայեր